Document ID: 31994R3102

KOMISSION ASETUS (EY) N:o 3102/94,
annettu 19 päivänä joulukuuta 1994,
Kanariansaarten erityisten humalanhankintatoimenpiteiden soveltamista koskevista yksityiskohtaisista säännöistä annetun asetuksen (ETY) N:o 2224/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan,
sekä katsoo, että
Kanariansaarten tiettyjen maataloustuotteiden han-kintajärjestelmän soveltamista koskevista yhteisistä yksityiskohtaisista säännöistä säädetään komission asetuksessa (EY) N:o 2790/94(3), sellaisena kuin se on muutettuna asetuksella (EY) N:o 2883/94(4); kyseisessä asetuksessa määritellään uusia hallinnointia koskevia yksityiskohtaisia sääntöjä erityisesti todistusten antamisen ja voimassaoloajan, tukien maksamisen sekä kaupallisten toimenpiteiden valvonnan ja seurannan osalta kyseisessä erityisessä järjestelmässä; näillä säännöillä korvataan komission asetuksessa (ETY) N:o 1695/92(5), sellaisena kuin se on viimeksi muutettuna asetuksella (ETY) N:o 2596/93(6), määritellyt yksityiskohtaiset säännöt ja niitä sovelletaan eri markkina-aloilla 1 päivästä joulukuuta 1994,
tämän vuoksi olisi samasta ajankohdasta alkaen poistettava ne komission asetuksen (ETY) N:o 2224/92(7), sellaisena kuin se on viimeksi muutettuna asetuksella (EY) N:o 1742/94(8), säännökset, jotka eivät ole asetuksen (EY) N:o 2790/94 yhteisten yksityiskohtaisten sääntöjen mukaiset,
tämän asetuksen säännösten olisi tultava voimaan asetuksen (EY) N:o 2790/94 voimaantulopäivänä, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (ETY) N:o 2224/92 3,4 ja 5 artikla.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1994.

Labels: 3
17
18